A NETFLIX DOKUMENTUMFILM-SOROZATA
A saját családunk az állatok között.
Okosak.
Érzékenyek.
Minél jobban megismerjük vadon élő rokonainkat…
annál inkább kiderül,
mennyire különlegesek.
Az emberszabásúak nem csak ismerik a túlélés játékszabályait,
de újra is írták őket.
EMBERSZABÁSÚAK
A dzsungel.
Az emberszabásúak szülőhelye,
és a hely, ahol a ma létező összes emberszabású faj él.
És ahol ez a kisfiú,
aki még nincs kétéves,
a túlélés titkait tanulja.
Csimpánz,
a legközelebbi rokonunk az állatvilágban.
Amit az elkövetkező hónapokban felfedez,
az egész életét meghatározza.
Mivel egy mint 150 csimpánzból álló közösségben él,
nincs sok félnivalója a többi állattól.
A legnagyobb kihívást a saját faja jelenti.
Hozzánk hasonlóan
a csimpánzoknak is egyéniségük van.
Tudnia kell, kiben bízhat.
Anya barátai támogatók és kedvesek.
A nagyobb gyerekekkel pedig jó buli játszani.
A felnőtt hímektől kell a leginkább tartania.
Ez a két idősebb srác mindig együtt van, és mindig kedvesek voltak vele.
Ő viszont
agresszív bunkó.
Hatalmat próbál szerezni…
mások megfélemlítésével.
A csimpánzoknál
az erőszak az élet része.
A hatalmi harcoknak azonban nem csak a kegyetlenség az oka.
A kicsi pedig hamarosan érdekes dolog szemtanúja lesz.
Egyik idősebb hím sem olyan nagy, mint az agresszív hím.
Azonban így sem hódolnak be neki.
Az agresszív hím túl erős, ezért az első visszavonul.
De a haverja máris támad.
És most visszatér az első.
Mindkettőjükkel nem bír.
Eltakarodik, amíg még tud.
A pár egyik tagja megsebesült.
De nem fog egyedül szenvedni.
Ebben az állati társadalomban…
nem kell a legnagyobbnak vagy legagresszívebbnek lenni.
Barátokra van szükség.
Minél több szövetségesed van, annál jobb.
De a barátok megszerzésének módja a személyiségedtől függ.
A kicsinek meg kell találni a saját útját,
ha sikeres tagja akar lenni az emberszabásúak családjának.
A családnak, amelybe a világ legkifinomultabb állatai tartoznak.
Egyrészt ott vannak az emberfélék.
A csimpánz,
a bonobó,
három orangutánfaj…
két gorillafaj,
illetve maga az ember.
Közös, egyedi vonásaink vannak.
Különleges vállízületünk miatt
a karunknál fogva tudunk lógni,
és elérjük a gyümölcsöket az ágak végén.
Képesek vagyunk a hintázásra.
Erre egy majom sem képes Afrikában vagy Ázsiában.
Hintázás közben nem segít a farok, ezért az emberszabásúaknak nincsen.
A hintázás igazi királyai a gibbonok.
A gibbonfélék családjába
legalább 18 faj tartozik,
amelyek Ázsia dzsungeleiben élnek.
A méretük a majmokéra emlékeztet, és nagyon mozgékonyak.
Az emberszabásúak agya és teste nagyobb a legtöbb majoménál.
A család egyes tagjai pedig új szintre vitték a méretet.
Ami néha gondot okoz.
SEPILOK MALAJZIA
Az orangutánok a legnagyobbak a fán élő állatok között.
A kifejlett hímek körülbelül 77 kilót nyomnak,
ami hasonló a felnőtt ember tömegéhez.
Képzeljük el, hogy az apukánk csinálja ezt!
Ez a fiatal orangután még tökéletesíti a mászástechnikáját.
Az orangutánok a tigrisek mellett fejlődtek ki.
Ezért egyedi módszerük van arra, hogy ne kelljen lemenniük a földre.
A rúdugrás nagyon kevés erőfeszítést igényel,
miközben a legtöbbet hozza ki a tekintélyes testtömegből.
A dzsungel óriási fáinak megmászása viszont
fárasztóbb
és kockázatosabb is.
Ezek a fák magasabbak egy 20 emeletes épületnél.
És a legfinomabb gyümölcsök gyakran
a lombkoronában vannak.
Még az orangutánok is hibáznak.
Soknak vannak gyógyult törései
a korábbi zuhanások miatt.
De az orangutánok jók a tanulásban.
Nem csak arra emlékeznek, hogy hol található a legjobb élelem.
Háromdimenziós mentális térképet jegyeznek meg
a legbiztonságosabb útvonalakról.
A gondolkodás képessége hatalmas előnyt jelent.
És ha a csapatmunka szolgálatába állítjuk,
az eredmények félelmetesek.
Anya és a kicsi egy csapat hímet követ.
Élelmet keresnek.
De ez nem a szokásos gyűjtögetés.
A csimpánzok imádják a húst.
A tápanyagai hiányoznak szokásos vegetáriánus étrendjükből.
Párosunk reméli, hogy nekik is jut.
A vöröskolobuszt nehéz elkapni.
De a csapatmunka miatt
megnő a csimpánzok esélye.
Ők ketten a blokkolók.
Elvágják a menekülési útvonalakat.
Az egyik társuk feladata a rajtaütés.
Az üldöző most akcióba lendülhet.
Ez a rendkívüli csapatmunka
80%-ban garantálja a sikert.
A nagymacskák hatékonysága rosszabb.
De ezek a csimpánzok
olyan ügyes vadászok,
hogy megtizedelték a helyi majomállományt.
Nem az ember az egyetlen emberszabású, amely túlzásba viszi a vadászatot.
Most, hogy nehezebb beszerezni a húst, még értékesebbé vált.
Akinek nincs, könyörögnie kell.
Ráadásul udvariasan.
A hús nem egyszerűen étel.
A társadalom valutája.
Az ügyes vadásszá válás
újabb módszer a felemelkedésre a társadalmi ranglétrán.
A hím emberszabásúak sikere gyakran attól függ,
hogy mennyi élelmet tudnak szerezni.
KHAO YAI NEMZETI PARK THAIFÖLD
Fehérkezű gibbonok.
Mint sokan közülünk, ők is párokban élnek.
Mindennap énekkel vallanak szerelmet egymásnak.
De ahogy tudjuk,
a párkapcsolatok néha
bonyolultak.
Egy sötét, négyéves fiatal példány…
és a szőke bátyja.
Nemrég vesztették el az apjukat.
Miatta.
Sok állatfaj esetében
az új mostohaapák elhanyagolják,
vagy meg is ölik a kölyköket,
hogy a sajátjaikat neveljék fel.
De a testvéreknek most segítség kell,
és a mostohaapjuk az egyetlen lehetőség.
Az évnek ebben a szakában
kevés fa hoz gyümölcsöt.
Most csak egy ilyen van.
A területük szélén,
az ellenségeik közelében.
A család óvatosan közelít.
A szomszéd csoport hímje.
Elállta az útjukat.
A mostohaapa kiabálással próbálja elijeszteni az ellenségét.
De a szomszéd nem tágít.
A mostohaapa támad.
Pánik a válasz.
A mostohaapa közeledik.
Megkockáztatja a végső, kétségbeesett támadást.
A mostohaapa biztosította a létfontosságú ételt új családjának.
Talán mégis szimpatikus lehet.
A gibbonok gyakran meglepően gyengédek a mostohagyerekeikkel.
Ki tudja?
Egy nap talán neki lesz szüksége a támogatásukra.
Hosszú távra tervezni kifizetődő.
Az emberszabásúak többsége közel 50 évig is él.
A családi élet pedig bonyolult tud lenni.
Főleg a legnagyobb emberszabású számára.
BWINDI NEMZETI PARK UGANDA
Egy hegyi gorilla.
Ezüsthátú,
ő a családfő.
És micsoda család ez!
Négy feleség…
három kamasz…
két kölyök…
és egy morcos nagypapa.
Apa 200 kilós, megtermett hím,
hatalmas szemfogakkal.
Mégis meglepően szelíd óriás,
közel 100%-ban vegetáriánus.
Ebben az erdőben ez könnyen megy.
Ha éhes vagy,
csak ki kell nyújtanod a kezed.
Olyan, mint egy salátástálban élnének.
De ha valaki ennyi zöldséget eszik,
időre van szüksége, hogy megemészthesse.
A hegyi gorillák a nap legalább egyharmadát pihenéssel töltik.
Ha hagyják őket.
A legyek idegesítők,
de a gyerekek rosszabbak.
Bár kemény fickónak néz ki,
apának lágy a szíve.
Néha viszont
muszáj harcolnia
a szeretteiért.
És a mérete
ilyenkor fontosabb mindennél.
Egy rivális
a csapatával.
Apának rengeteg a vesztenivalója.
A feleségeit ellophatják.
A gyerekeit megölhetik.
A harc akár az életébe is kerülhet.
Az erő fitogtatása néha elég az ellenség megfutamításához.
Apa megpróbálja elűzni őket.
De a riválisnak segítsége van. Az egész családja.
A rivális támad.
Apa a gyengeség legkisebb jelét sem mutathatja.
A rivális visszavonul.
Apa visszatérhet a családi élethez, amit úgy szeret.
A szeretet legjobb kifejezése az érintés.
A kurkászás ragasztóként tartja össze az emberszabásúak társadalmát.
Barátságra és szívességekre cserélhető.
Gondosan, nagy odafigyeléssel csinálva…
jó érzést adó hormonokat szabadít fel.
Az emberszabásúak imádják,
ahogy az összetartozás érzését is, amit kelt.
Így aztán meglepő, hogy az egyik emberszabású
az élete nagy részét egyedül tölti.
GUNGUNG PALUNG INDONÉZIA
Egy borneói orangután.
Csak a teljesen kifejlett hímeknek
vannak ilyen pofalemezeik.
Úgy véljük, a hívó kiáltásaik irányítására szolgálnak.
A többi orangutánnak jelez,
akik az erdőben szétszóródva élnek.
Egyes tudósok szerint az orangutánok régen szorosabb egységekben éltek,
mint a gorillák.
Magányos hímek
védelmeztek egy kisebb csoport nőstényt, ahogy az ezüsthátúak teszik.
Aztán körülbelül négymillió évvel ezelőtt
megváltozott az éghajlat.
A fák már nem teremtek gyümölcsöt minden évben.
Sok állatra éhezés várt.
Az élelemszerzés miatt
az orangutáncsaládok szétváltak
és szétszóródtak.
Ma már magányosan élnek.
Bár nem teljesen.
Ez a baba csak egy hónapos.
Nyolc évig marad az anyjával.
Ez a leghosszabb az emberszabásúaknál,
minket kivéve.
Hosszú időbe telik megtanítani
a túlélés összes titkára.
Melyek az ehető virágok.
Hogy juthat hozzá a korhadt fában élő termeszekhez.
És hol talál gyümölcsöt érlelő fákat
a nehéz időkben.
A hím hívása válasz nélkül marad.
Napok, néha hetek is elmúlnak anélkül,
hogy egy másik orangutánnal találkozna.
Senki sem ismeri igazán az érzéseit.
De néha, talán,
valahol az emberszabású DNS miatt
vágyik a társak érintésére.
Vannak azonban olyan időszakok is,
amikor a legszociálisabb emberszabásúak is
szeretnek egyedül lenni.
KIBALE NEMZETI PARK UGANDA
Ma anya és a kicsi
egy kis békére és nyugalomra talált
a territóriumuk szélén.
Távol a csimpánztársadalom stresszes életétől.
Határőrök.
Hímek a szomszéd csoportból.
Éberek.
Csendesek.
Küldetést teljesítenek.
Meg kell szerezniük a gyümölcsöt érlelő fákat.
És ha kell, ehhez készek ölni is.
A kicsiket sem kímélik.
Anya gyanút fog.
A legjobb csendben lenni.
Ennek nem sok híja volt.
A háború éppúgy része a csimpánzok életének,
mint a miénknek.
De a közeli rokonaink közül nem mind ilyen erőszakos.
A Kongó folyó másik oldalán él egy másik faj,
amelynek a DNS-e 99%-ban egyezik a miénkkel.
WAMBA KONGÓI DEMOKRATIKUS KÖZTÁRSASÁG
A csimpánzokhoz hasonlóan
a bonobók is nagy közösségekben élnek.
A bonobó hímek is fitogtatják az erejüket,
hogy megfélemlítsenek másokat.
Ez a fickó tényleg mindent bevet.
A nőstényeknek pedig elege lett.
A bonobók között ők hozzák létre a legerősebb szövetségeket.
És ez hatalmat ad nekik.
A nőstény csimpánzokkal ellentétben őket nem dominálják a hímek.
Ezt a bonobókölyköt
az anyja megvédi a zaklatástól.
Valószínűleg nem lát majd háborút.
A bonobóközösségek találkozásai
szinte mindig békések.
Teljesen mások, mint a csimpánzok.
És valójában senki sem tudja, miért.
Ahogy nő a csimpánzkölyök,
olyan kockázatokkal néz szembe, amilyenekkel a fiatal bonobók soha.
De az emberszabásúakra jellemző módon
mindent megtesz, amit csak tud.
Ki tudja?
Talán egy gyönyörű barátság kezdete is lehet.
Amely évtizedekig tart.
Azonban a jövőjük
és az egész családjuk jövője
egyedül
a legerősebb emberszabásútól függ.
Lemészároljuk vadon élő rokonainkat.
Ketrecbe zárjuk őket.
Elpusztítjuk az otthonukat.
Azonban még ilyen ellenséges környezetben is
az emberszabásúak képesek arra, hogy lenyűgözzenek minket.
Emberi településektől körülvéve
íme egy elszigetelt erdő,
amely alig néhány futballpálya széles.
Itt él
egy igazán különleges csimpánzcsapat.
Szinte mindennap
be kell merészkedniük a világunkba.
Csak elképzelni tudjuk,
milyennek látnak minket a csimpánzok.
Minden okuk megvan az óvatosságra.
Viszont a jutalom nagyon csábító.
Nemesített növények, amelyeknek olyan magas a cukortartalma,
hogy biztosan mennyei ízük van.
Ezek a csimpánzok megtanultak elrejtőzni az emberek elől,
és a legtöbbet hozzák ki
a kihívásokkal teli új világból.
Az olajpálma gyümölcse.
A legjobb része a mag,
amely kalóriadús és tele van fehérjével.
Egyetlen gond van.
Kemény maghéj veszi körül.
Csak találékonysággal lehet hozzáférni.
A magok feltörése számunkra egyszerűnek tűnik,
de az állati viselkedést tekintve
forradalmi újítás.
Az emberszabásúakat az élére helyezi
a szerszámhasználók szűk klubjának.
Az emberszabásúak fészket készítenek.
Esernyőt.
Szondát.
Még lándzsákat is.
Ez a csoport Bossouban
egészen kivételes.
Több eszközt is kifejlesztettek
a terményeink megszerzésére.
A kalapács és az üllő mellett
feltalálták ezt.
A mozsártörőt.
A pálmaszívet törik össze vele, hogy könnyebb legyen megenni.
Ez a viselkedés csak erre a csoportra jellemző.
Még az orvvadászok csapdáit is megtanulták hatástalanítani,
amelyek annyi kárt okoznak a más csimpánzcsoportoknak.
Ám nagyszerű eredményeik ellenére
a számuk egyre csökken.
A területen már csak hét csimpánz él.
Egy fiatal példány.
Az egyetlen a csapatban.
Nagyon vágyik a játszótársakra.
Pascal Goumi helyi lakos,
de nem jelent veszélyt.
Terepkutatóként
a születése óta ismeri a csimpánzt.
Nyugodtan mondhatjuk,
hogy barátok lettek.
A barátság olyan fontos az emberszabásúak sikeréhez,
hogy a faji határokat is átlépheti.
De az emberek
mára a bolygó urává váltak.
Kevés helyet hagyunk a többi emberszabásúnak.
És elfelejtettük, hogy kötelességünk gondoskodni róluk.
Végül is
ők is a családunkhoz tartoznak.
A feliratot fordította: Vass András